Svečana akademija povodom obilježavanja 40 godina KUD-a "Tena"
2025-05-21 20:00 - 22:00 (Europe/Zagreb) | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana akademija održat će se u Dvorani biskupa Mandića Središnje nadbiskupijske i fakultetske knjižnice.

Koncert povodom 25 godina djelovanja Glazbene škole
2025-05-22 19:00 - 21:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Više informacija o koncertu saznajte ovdje.

Predstavljanje knjige "Babići"
2025-05-22 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Roman Babići Hrvoja Šalkovića uzbudljiva je, emotivna i pitko napisana priča u kojoj Ivan Babić, zagrebački momak produžene mladosti i neporeciva šarma, pripovijeda o vlastitom odrastanju i sazrijevanju, ali i o povijesti svoje obitelji, povijesti u srcu koje leži velika tragedija i nenadoknadiv gubitak.
U ovom svojevrsnom bildungsromanu s elementima sage, Šalkovićeva junaka zatičemo na raznim mjestima kugle zemaljske. Ta su mjesta naoko nespojiva, ali su u tkivo romana uvezena upravo njegovom životnom pričom. Selo u okolici Daruvara, zagrebačke ulice, primamljiva svjetla noćnog Bangkoka i hladni neboderi amsterdamskih kvartova za “proklete migrante” likovi su u romanu jednako kao što su to i oni od krvi i mesa, što pak svjedoči o tome da je Šalković iskusan pisac i iskusan putnik lijepe rečenice i pronicljiva pogleda.
Pisan brzim potezima kistom, jednostavnim, ali pomnim stilom, neposrednom emocijom, s velikim osjećajem za čovjeka – za čudesa za koja je sposoban, ali i za neminovna životna posrtanja – Babići su roman koji se čita u dahu i koji se ne ispušta iz ruku.

Orguljaški koncert u katedrali
2025-05-22 19:15 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U četvrtak, 22. svibnja 2025. u 19,15 sati u katedrali sv. Petra u Đakovu orguljaš Alen Kopunović Legetin održat će koncert. Na programu koncerta su djela A. Vidakovića, T. Duboisa, G. A. Sorgea, M. T. von Paradies, H. Muleta, J. S. Bacha, J. Reubkea. Koncert organizira Ured za crkvenu glazbu Đakovačko osječke nadbiskupije.
Ulaz je slobodan.
Foto: Đakovačko-osječka nadbiskupija

ReStart - putem (re)kreacije
2025-05-23, 2025-05-24 | Šuma Zokovica
Ulaznice za ReStart – putem (re)kreacije dostupne su do 22.5.
Odrasli: 60 €
Djeca: 30 €
Djeca mlađa od sedam godina – besplatan ulaz.
Javite se na m.art.dakovo@gmail.com ili 097 6757 875.
U subotu osiguravamo ručak za sve goste.
PROGRAM
PETAK
Dolazak u šumu i upoznavanje prostora
Postavljanje šatora
Land Art radionica (Članice ARLE)
Čajanka oko vatre uz glazbu
Dostupni reketi za badminton i društvene igre (Catan, Allias, Code Names, Sinovi Sahare, Activity, Dixit, JAMB, kartanje…)
SUBOTA
10:30 – Face-Painting za djecu i likovna radionica (Anja Kindl)
11:30 – Šumska potraga (Marta Džaja)
12:30 – Izrada domova šumskih vilenjaka (Matea Oslić)
13:00 – Ručak i odmor
14:30 – Kućica na drvetu – radionica s lego kockama (Edukido)
15:30- Radionica plesanja na svili (Diana Ososlija i Dora Majer)
18:15 – Stare igre (povlačenje užeta, skakanje u vrećama, ledena baba, gumi-gumi, care care gospodare…)
20:00 – Čitanje priča oko vatre (Marta Džaja)
Što još možete raditi u šumi izvan našeg programa?
Tjelovježbe
Badminton
Akustični jam session
Druženje
Rekreacija
Kampiranje

Drugi VW Meet Đakovo
2025-05-24 | Jezero Borovik, Jezro Borovik, Hrvatska, Croatia (Local Name: Hrvatska)
Jezero Borovik će 24. svibnja biti domaćin drugog izdanja događaja pod nazivom VW Meet Đakovo, gdje će se okupiti ljubitelji Volkswagena iz Hrvatske i susjednih zemalja.
Ovaj događaj, koji se očekuje s velikim iščekivanjem i koji organizira VW Club Đakovo, okupit će mnoštvo zaljubljenika u ovaj legendarni automobilski brend. Od starih klasika do modernih modela, ljubitelji VW-a stići će iz raznih dijelova Hrvatske, ali i iz susjednih zemalja kako bi podijelili svoju strast prema ovoj automobilskoj marki.
Jezero Borovik bit će idilična lokacija za ovaj događaj, pružajući prekrasan ambijent za susrete ljubitelja Volkswagena. Okruženo zelenilom i prirodom, jezero će pružiti idealnu pozadinu za fotografiranje i druženje. Za one najmlađe priređene su razne radionice.
Posjetitelji će imati priliku razgledati različite modele VW-a, od legendarnih Bube do modernih Golfova i Passata.
VW Meet Đakovo na jezeru Borovik obećava biti nezaboravan događaj za sve ljubitelje automobila, gdje će se podijeliti strast prema Volkswagenu i stvoriti nova prijateljstva.
Svi su dobrodošli, bez obzira na to voze li starijeg bubaša ili najnoviji Passat.
„Vidimo se 24. svibnja na jezeru Borovik!“, poručuju organizatori.
Medijski pokrovitelj događaja je portal Moje Đakovo.

Nacionalna izložba pasa svih pasmina CAC Đakovo 2025.
2025-05-25 09:30 | Kinološko društvo Đakovo, Ul. Zvečaj II bb, Đakovo, Đakovo, 31400, Croatia (Local Name: Hrvatska)
Pod pokroviteljstvom Grada Đakova Kinološko društvo Đakovo održat će Nacionalnu izložbu pasa svih pasmina CAC Đakovo 2025.
Izložba će ugostiti brojne uzgajivače i njihove ljubimce iz Republike Hrvatske i inozemstva.
U okviru izložbe održava se i 31. Specijalna izložba hrvatskih ovčara.
Foto: Grad Đakovo

Predstavljanje knjige "Sigurna kuća"
2025-05-26 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Sigurna kuća Marine Vujčić snažan je psihološki roman o ženi koja je ubila „savršenog“ muža. Napeta priča o skrivenom, tihom nasilju koje žene trpe iza zatvorenih vrata.
Žena je ubila muža, nasmrt ga je ubola nožem, bilo je to ubojstvo na mah. Ni susjedi ni obitelj ne mogu vjerovati da je to bila u stanju učiniti jer, bez obzira na povremene svađe, oni su bili sasvim normalan par. Kako to da je Lada Lončar – nježna žena, majka djevojčice – ubila supruga, uglednog sveučilišnoga profesora? Sada na odsluženju kazne u ženskoj kaznionici, okružena najrazličitijim prijestupnicama, može promišljati o tome što je dovelo do toga da odustane od šminke, kako je ostala bez prijateljica i zašto se odrekla karijere. Kako je postala supruga zatvorena u četiri zida svoga stana jednako kao sada u zatvoru? Tko je bio njezin muž, osoba koju su obožavali njezina majka i svi ostali, tko je stvarno bio taj mister savršeni?
Sigurna kuća čita se u dahu i ostavlja bez daha. Marina Vujčić pripovijeda o nasiljima o kojima se ne piše u novinama, o ženama koje pate i ne uspijevaju naći izlaz. Sigurna kuća krik je protiv verbalnog i psihičkog nasilja, upozorenje da ne prihvaćamo zdravo za gotovo živote svojih prijatelja te nadasve roman o tome da uvijek trebamo biti prvo lice svoga života.

Predstava - Sjajne stvari
2025-05-26 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Riječ je o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.
Tekst: Duncan Macmillan u koautorstvu s Jonnyjem Donahoeom
Režija: Matko Raguž
Glazba: Matija Antolić
Fotografija: Matija Kralj
Igra: Filip Križan
Trajanje: 65 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.
Foto: Teatar Exit

Proljetni koncert glazbene škole "Arija"
2025-05-27 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Sve o glazbenoj školi “Arija” možete saznati ovdje.

Predstava - Ludi su, zapravo, dobri
2025-05-28 20:30 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Topla priča o maloj sredini sa svim uobičajenim predrasudama i pridjevima koje takva sredina često veže uz sebe. Od negativnih do pozitivnih. Ljepota i duhovitost ovog komada leži u apsurdnim događajima u kojima jedna sredina dokazuje koliko može voljeti pojedinca i do kojih neslućenih granica može otići u borbi za njegovo dobro. U ovu priču se ulazi kroz emocije koje publiku približavaju likovima. Kroz snažne, glasne emocije koje svojom zaraznom toplinom uvlače publiku duboko u sebe i ostavljaju ih s mantrom „Ljudi su, zapravo, dobri!“.
Tekst: Ivan Leo Lemo
Režija: Marko Juraga
Scenografija: Nikolina Kuzmić
Kostimografija: Mirna Mihoković
Oblikovanje svjetla: Vesna Kolarec
Autor glazbe: Marko Juraga
Igraju: Lovro Juraga, Amar Bukvić, Petra Težak, Lucia Stefania Glavich Mandarić
Trajanje: 90 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Dan državnosti u Đakovu
2025-05-30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Grad Đakovo i Turistička zajednica grada Đakova organiziraju, povodom obilježavanja Dana državnosti, bogat program:
8:30 – Polaganje vijenaca
Gradsko groblje Đakovo
9:00 – Misa za Domovinu
Katedrala sv. Petra u Đakovu
10:30 – „ĐAKOVO BICIKLIRA“ – rekreativna biciklijada za sve uzraste
Start: Trg J. J. Strossmayera (ispred katedrale)
Cilj: Gradski bazeni Đakovo
17:00 – GLAZBENI I GASTRONOMSKI PROGRAM
Ulica pape Ivana Pavla II (Korzo)
18:00 – Podjela gulaša s tjesteninom
19:00 – SVEČANI KONCERT KLAPE SV. JURAJ – HRVATSKE RATNE MORNARICE
Pozornica u Ulici pape Ivana Pavla II (kod zgrade Gradske uprave)

Đakovo biciklira
2025-05-30 10:30 - 12:30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Zajednica športskih udruga grada Đakova u suradnji s Turističkom zajednicom grada Đakova i Gradom Đakovom treći puta zaredom organizira biciklijadu pod nazivom „Đakovo biciklira“.
Cilj ove aktivnosti je potaknuti sve naše građane, bez obzira na godine i kondiciju da zajednički prođu biciklom krug od 13 km te nastave druženje uz ručak.
DATUM: 30.5.2025. – petak
START: Trg J. J. Strossmayera (ispred katedrale) u 10:30 sati
BICIKLISTIČKA RUTA – Trg J. J. Strossmayera – Jezero Jošava – Gradski bazen Đakovo
DULJINA RUTE: cca 13 km
CILJ: Gradski bazen Đakovo
Za prvih 250 prijavljenih sudionika osiguran je startni paket (majica s logom, ruksak, voda), a sve sudionike nakon odrađene aktivnosti očekuje ručak.
Kotizacija: 0,0 eura
Prijava je obavezna putem ovog linka do 20.5. kako bi osigurali majicu odabrane veličine.
Djeca do 16. godine života, prema Zakonu o sigurnosti prometa na cestama, dužna su koristiti zaštitnu kacigu.
Foto: TZ Grada Đakova

LEGO Minecraft radionica
2025-05-31 10:00 - 11:30 | Edukido Đakovo, Edukido Đakovo, Đakovo, Hrvatska, 31000, Croatia (Local Name: Hrvatska)
Edukido ponovno donosi veselje najmlađima! U subotu, 31. svibnja 2025., u Đakovu će se održati posebna LEGO radionica inspirirana popularnom igricom Minecraft.
Radionica će se održati na adresi Augusta Cesarca 3, Đakovo, u trajanju od 10:00 do 11:30 sati, a namijenjena je djeci uzrasta od 6 do 12 godina. Kroz igru i timski rad, mali će sudionici imati priliku razvijati logičko razmišljanje, kreativnost i finu motoriku – sve to uz omiljene LEGO kockice i svijet Minecrafta.
Cijena radionice iznosi 10 €, a zbog ograničenog broja mjesta prijave su obavezne.
Ako vaše dijete voli Minecraft, LEGO kockice i druženje, ovo je savršena prilika za kvalitetno i zabavno subotnje jutro!

Putopisno predavanje "Život je lijep i kad si slijep"
2025-06-03 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Strastveni slijepi planinar, glazbenik i veliki zaljubljenik u život Feručo Lazarić iz istarskog gradića Svetivinčenta rođen je 1955. godine, a planinarenjem se počeo baviti u četrdesetoj godini nakon što je izgubio vid. Nije dopustio da mu sljepoća bude prepreka da živi sadržajno, aktivno i zanimljivo.
U knjigama Planinarenje na slijepo i Na drugi način lijepo kroz riječ i sliku dočarat će publici svoje planinarske avanture, koje su mu kao slijepom čovjeku prepune izazova, ali ne i nemoguće.. Povest će nas pričom u Afriku, Peru, Nepal, Tajland, Indiju i Himalaju.
Ne propustite poučno i inspirativno predavanje koje će vam pokazati da snažan ljudski duh i optimizam ruši sve barijere i predrasude i da za hrabre ne postoje granice.

Koncert - Benjamin Lamza Quartet
2025-06-05 20:00 - 22:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U četvrtak, 5. lipnja Muzej Đakovštine ugostit će po drugi puta jazz kvartet Benjamin Lamza Quintet. Pridružite se u dvorištu Muzeja Đakovštine i uživajte u toploj večeri ispunjenoj jazz zvucima. Koncert počinje u 20 sati i ulaz je besplatan!
Spomenuti glazbenici u sastavu kao kvartet ili u novije vrijeme kvintet, već duži niz godina muziciraju jedni s drugima u raznim bendovima i kombinacijama, a ideja ovog sastava jest zajedničko sonično istraživanje i improvizacija putem vlastite interpretacije američkih jazz standarda i jazz originala napisanih u periodu između 30-ih i 80-ih godina XX. stoljeća.
Radi se o glazbenom opusu jazz standarda (npr. Henry Mancini – The Days of WIne and Roses, Jimmy Van Heusen – It Could Happen To You, itd.) te originalnih jazz kompozicija (npr. Sam Rivers – Beatrice, Sonny Rollins – St. Thomas, Lee Morgan – Ceora, itd.) iz perioda 40’ih, 50’ih te 60’ih godina 20. stoljeća – američke klasične glazbe, kolokvijalno nazvane jazz.
Foto: Grad Đakovo

Izložba - Put svile
2025-06-06 18:00 - 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložba je projekt đakovačke Osnovne škole “Vladimir Nazor”.

Predstavljanje knjige "Knjige koje (nam) mijenjaju život"
2025-06-06 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Zašto uopće čitati knjige u doba Tiktoka i tehnologije? Kako bolje upoznati sebe kroz čitanje velikih književnih djela? Što klasici mogu reći današnjim tinejdžerima i odraslima? Dante, Shakespeare, Cervantes, Goethe, Dostojevski veliki su umovi čija su djela dragocjeni putokazi za razmišljanje o problemima koji muče svako ljudsko biće – traženje identiteta, zaljubljivanje, brak, strast, pitanja dobra i zla u nama, pitanja odnosa s drugima, pitanja smisla vlastite egzistencije.
Književnik i profesor na Univerzitetu u Zenici Branko Marijanović 6. lipnja predstavit će nam svoju knjigu “Knjige koje (nam) mijenjaju život” u kojoj on kao autor pokušava praktično pokazati kako nam velika književna djela mogu pomoći smislenije živjeti, riješiti svakodnevne životne probleme, moralne dvojbe i nedoumice.
Predstavljanje knjige svojim će glazbenim izvedbama obogatiti polaznici glazbene škole Arija!

Treće kolo Hrvatske kajakaške lige
2025-06-07 | Jezero Jošava, Đakovo, Hrvatska, Croatia (Local Name: Hrvatska)
Organizatori, Sportsko–veslačka udruga Đakovo i Hrvatski kajakaški Savez, te suorganizatori Hrvatska turistička zajednica i Turistička zajednica grada Đakova 7. lipnja 2025. godine organiziraju treće kolo Hrvatske kajakaške lige na jezeru Jošava, s početkom u 10,00 sati. Konačni raspored utrka određuju organizatori natjecanja na osnovi pristiglih prijava.
Pravo sudjelovanja u trećem kolu Hrvatske kajakaške lige imaju natjecatelji registrirani u Hrvatskom kajakaškom savezu, a zainteresirani se mogu prijaviti putem e-mail adrese Hrvatskog kajakaškog Saveza: vinko.savez@gmail.com najkasnije do nedjelje, 1. lipnja 2025. do 12,00 sati.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Foto: TZ Grada Đakova

Postavljanje kamena spoticanja
2025-06-07 10:00 - 12:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U organizaciji Ogranka Matice hrvatske u Đakovu, 7. lipnja 2025. godine s početkom u 10:00 sati, bit će postavljen prvi Kamen spoticanja u Đakovu, i to u znak sjećanja na Rubena Franka (1926. – 1942.), dječaka židovskog podrijetla koji je tragično stradao u holokaustu.
Program započinje u Gradskoj knjižnici i čitaonici Đakovo, gdje će biti prikazan film i otvorena izložba pod nazivom Priča o dječaku. Postavljanje kamena održat će se u Ulici Vladimira Nazora 2 (ispred Mimoze).

41. Smotra slovačkog folklora u Hrvatskoj
2025-06-07 17:00 - 23:30 | Josipovac Punitovački, Josipovac Punitovački, Josipovac Punitovački, Hrvatska, 31400, Croatia (Local Name: Hrvatska)
Josipovac Punitovački ove će godine postati središnje mjesto očuvanja slovačke kulture i tradicije, jer upravo ondje će se u subotu, 7. lipnja 2025. godine, održati 41. Smotra slovačkog folklora u Republici Hrvatskoj. Domaćinstvo ove značajne manifestacije pripalo je Matici slovačkoj Josipovac, a kulturno-umjetnički program počet će u 17:00 sati u Domu kulture.
Smotra slovačkog folklora jedno je od ključnih godišnjih događanja Saveza Slovaka u Republici Hrvatskoj i održava se svake godine u drugom mjestu gdje djeluje jedna od 16 Matica slovačkih. Ove će godine Josipovac Punitovački ugostiti oko 250 sudionika iz cijele zemlje, a posjetitelji će imati priliku uživati u raznolikom programu koji njeguje plesnu, glazbenu i jezičnu baštinu slovačke nacionalne manjine.
Program započinje u 17:00 sati intoniranjem hrvatske i slovačke himne u izvedbi Matice slovačke Jurjevac. Uslijedit će pozdravna riječ domaćina, predsjednice Matice slovačke Josipovac, Rozalije Kukučka, a potom će se publici obratiti i uvaženi gosti:

Mirko Vavra, predsjednik Saveza Slovaka u RH
Branka Baksa, članica Savjeta za nacionalne manjine RH
Marijan Batorek, donačelnik za slovačku nacionalnu manjinu Općine Punitovci
Branka Baksa ujedno će i svečano otvoriti smotru.

Kroz kulturno-umjetnički program publiku će voditi voditeljica Štefanija Kanisek, a nastupit će brojne Matice slovačke i kulturno-umjetnička društva, među kojima su:

SKUD Braće Banas Josipovac
Matica slovačka Miljevci
Matica slovačka Markovac Našički – SKUS „Fraňa Strapáč“
Matica slovačka Jelisavac – SKUD „Ivan Brnijik Slovak“
Matica slovačka Rijeka
Matica slovačka Lipovljani
Matica slovačka Kukunji-Kutnartić – Jadrski
Matica slovačka Zagreb
Matica slovačka Ilok – SKOS „Ľudovita Štúra“
Matica slovačka Osijek
Matica slovačka Medarić – FS Orava
Matica slovačka Radoš

Smotra je prilika za očuvanje bogate kulturne baštine, povezivanje zajednice i predstavljanje raznolikosti kroz pjesmu, ples, nošnju i jezik. Organizatori pozivaju sve ljubitelje folklora i tradicije da se pridruže ovoj svečanosti kulture, zajedništva i ponosa.
Foto: Mirko Knežević

5. Pedalina biciklijada
2025-06-08 | Kešinci, Kešinci, Semeljci, Hrvatska, 31400, Croatia (Local Name: Hrvatska)
BR Pedala Kešinci u nedjelju, 8. lipnja 2025. godine organizira 5. Pedalinu biciklijadu, koja će zapedalirati u 10,00 sati ispred vatrogasnog doma u Kešincima. Od ove godine biciklijada će biti posvećena preminulom članu UBR Pedale Kešinci, Kristijanu Bunarkiću – Kikiju.
Ruta vožnje od 39 km vozit će se u cijelosti cestom i to kroz mjesta:
KEŠINCI – VRBICA – STARI MIKANOVCI – ĐURĐANCI – BUDROVCI – ĐAKOVO (odmor i okrijepa za sve sudionike te obilazak Državne ergele lipicanaca – Pastuharne) – KUŠEVAC – VIŠKOVCI – FORKUŠEVCI – SEMELJCI – KEŠINCI (ručak i piće za sve sudionike te nastavak druženja).
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.

Proljetni ophod ljelja
2025-06-08 10:00 - 14:00 | Gorjani, Gorjani, Gorjani, Hrvatska, 31422, Croatia (Local Name: Hrvatska)
Ovogodišnji proljetni ophod Ljelja održat će se 8. lipnja u Gorjanima, nakon svete mise s početkom u 10:00 sati, a samom ophodu predhodit će izložba fotografija „Putevima Panonije“ autora Zvone Ilića koja će se održati u prostoru KTC „Lucija Karalić“ i to 7. lipnja s početkom u 19,00 sati.
O Ljeljama…
Ljelje iz Gorjana su djevojke, najčešće u dobi od 13. do 24. godine, koje u proljeće, na blagdan Duhova, u povorci obilaze selo i izvode ritual sastavljen od pjesama i plesa sa sabljama. Iz šireg repertoara tekstova odabiru pjesme primjerene obitelji koju posjećuju; najčešće pjevaju djevojci, mladiću ili mladoj nevjesti.
O običaju…
Ljelje i sudionici nakon svete mise u povorci obilaze selo, te ulaze u pojedina dvorišta pjevajući prigodne pjesme. Nakon što ih počaste hranom i pićem, povorka odlazi u drugu kuću. Ovaj običaj karakterizira posebna odjeća koju Ljelje nose, a koja se nije u ovoj kombinaciji oblačila u drugim prigodama. Kraljevi, jedna od uloga u ophodu, na glavi nose okićene kape, a u ruci sablje i to je ono po čemu su ljelje najprepoznatljivije. Važnost ovog običaja kao dijela kulture je to što se smatra kako potječe iz pretkršćanskih vremena i kako se generacijama prenosi putem usmene predaje. Vremenom su se određene stvari izmijenile, ali određeni elementi staroslavenske mitologije ostali su prisutni.
O značaju običaja…
Zbog njegove očuvanosti i značaja postao je poznat i priznat. Godišnji proljetni ophod kraljice u Gorjanima, Slavonske kraljice ili Ljelje, narodni običaj, upisan je 1966. godine kao hrvatska kulturna baština. Prepoznat je 2007. kao nematerijalna svjetska baština i 2009. godine upisan je na UNESCO-v popis nematerijalne svjetske baštine u Europi.

Slavlje Pedesetnice u đakovačkoj katedrali
2025-06-08 10:30 - 11:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Središnje euharistijsko slavlje na svetkovinu Duhova – Pedesetnicu – u đakovačkoj katedrali 8. lipnja u 10:30 sati predvodit će đakovačko-osječki nadbiskup Đuro Hranić koji će ujedno podijeliti sakrament kršćanske zrelosti Potvrdu ili Krizmu mladićima i djevojkama katedralne Župe Svih Svetih. Ukupno je 114 kandidata.
Misna slavlja toga dana u katedrali su još u 7:30, u 9:00 i u 18:30 sati.
Foto: Moje Đakovo

Prezentacija i isprobavanje Milwaukee alata
2025-06-11 14:00 - 16:00 | Ul. Dragutina Domjanića 118, Ul. Dragutina Domjanića 118, Đakovo, Hrvatska, 31400, Croatia (Local Name: Hrvatska)
Ventus-Trade, đakovačka tvrtka s tridesetogodišnjom tradicijom i jedna od vodećih u prodaji vijaka, okova i spojne tehnike, organizira prezentaciju i isprobavanje više od 200 alata renomiranog američkog proizvođača Milwaukee.
Prezentacija će se održati u srijedu, 11. lipnja 2025., od 14:00 do 16:00 sati, na adresi Remont-metali, Dragutina Domjanića 118 u Đakovu. Za sve posjetitelje osiguran je parking na čistoj parceli preko puta, kao i osvježenje tijekom trajanja događaja.
Milwaukee alati poznati su po svojoj pouzdanosti, izdržljivosti i inovativnim rješenjima, a ovaj događaj odlična je prilika za sve majstore, obrtnike, građevinare i zaljubljenike u alat da ih isprobaju iz prve ruke.
Uz širok izbor spojne tehnike, okova za građevinsku stolariju te više od osam tisuća artikala potrebnih za adaptaciju doma i okućnice, Ventus-Trade nudi i vrhunske ručne i električne alate, a posebno se ističe suradnjom s brendom Milwaukee. Stručno osoblje bit će na raspolaganju posjetiteljima za sva pitanja i savjete oko odabira alata.
Događaj je otvoren za sve zainteresirane. Dođite, isprobajte alate i otkrijte što Milwaukee nudi.

Predstava - Delirij u dvoje
2025-06-12 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
“Delirij u dvoje” sjajan je kazališni komad jednog od ključnih figura francuskog avangardnog teatra Eugènea Ionescoa, kojeg u Đakovo donose jednako sjajni glumci Ana Pogorelić i Luka Šatara.
U predstavi dvoje supružnika zatvoreno u neki prostor dok vani bjesni građanski rat, raspravlja o kornjači i pužu, svađaju se i naizmjenično oplakuju prošlost i moguću budućnost, ali u situacijama u kojima svatko iz publike može pronaći poznate situacije iz života – svog ili nečijeg.
Inspiracija za djelo Delirij u dvoje (orig. Délire à deux) iz 1962. leži u rijetkom psihičkom poremećaju zvanom inducirana zajednička psihoza, ili ludilo u dvoje po kojem je predstava dobila i ime. Radi se o prijenosu sumanutih ideja i/ili abnormalnog ponašanja s jedne osobe na drugu ili više njih. Oboljeli su obično u bliskoj emocionalnoj vezi, a jedan od značajnih faktora ove dijagnoze je socijalna izolacija koja je često korišteni element teatra apsurda.
Teatar apsurda, humorske situacije, nejasne granice između realnog i nadrealnog, likovi alegorijski pojednostavljenih imena (Ona i On) koji uprizoruju čitav spektar emocija, od euforije do pomračenja; snažne su odlike upravo Ionescova stila i svojevrsna konstanta u njegovim djelima, ali koja ga je učinila ključnom figurom francuskog avangardnog teatra 20. stoljeća s kojom je pokrenuo revoluciju u kazalištu.
Prijevod i adaptacija: Ana Pogorelić
Režija, scenografija, pokret i vizual: Ana Pogorelić i Luka Šatara
Glume: Ana Pogorelić i Luka Šatara
Glazba: Katarina Ranković
Kostimi: Ana i Nina Pogorelić
Fotografija: Timor Šatara
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Antunovo u Đakovu
2025-06-13 06:30 - 21:00 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Blagdan sv. Antuna Padovanskog, 13. lipnja proslavit će se u Đakovu na Ljetnoj terasi centra Amadea pri Samostanu Milosrdnih sestara sv. Križa. Mise toga dana počinju od 5 sati i Sljedeća misna slavlja su u 6:30, 8:00, 9:30 sati i u 11:00 sati.
U 18:30 sati predviđen je blagoslov djece. U 19:00 sati hodočasnička je misa Župe Svih Svetih Đakovo. Mogućnosti za ispovijed bit će tijekom cijeloga dana u dvorištu Centra Amadea već od 4:30 sati.

Zalazak u vinogradu
2025-06-13 16:00 - 21:00 | Meridiana Slavonica, Turistička zajednica Meridiana Slavonica, Oriovac, Hrvatska, 35250, Croatia (Local Name: Hrvatska)
Na slikovitim obroncima Dilj gore, u samom srcu Slavonije, i ove se godine priprema jedinstveni vinski i umjetnički događaj koji spaja čula, emocije i prirodu – “Zalazak u vinogradu”. Ovaj nezaboravni događaj održava se petu godinu zaredom, a organiziraju ga Turistička zajednica Meridiana Slavonica i prof. Marija Vukelić, vinska edukatorica s međunarodnim certifikatom (WSET2).
Manifestacija će se održati ispred vinskog hotela Stupnički dvori, gdje će posjetitelji moći uživati u vinima renomiranih vinara iz regije, prigodnim zalogajima, umjetničkom ozračju i – naravno – veličanstvenom zalasku sunca u vinogradima.
Program pun okusa, glazbe i inspiracije
Od 16:00 do 21:00 sati, posjetitelji će imati priliku kušati vina sorti graševina, chardonnay, cabernet sauvignon, cabernet franc i merlot, koja će na svojim izlagačkim mjestima predstaviti vinari Meridiane Slavonice. Uz degustaciju vina, restoran Stupnički dvori pobrinut će se za ukusne zalogaje, a dodatnu čaroliju donijet će jela pripremljena od lokalnih namirnica.
Već u 16:00 sati, u prostorima hotela, održat će se besplatna vinska radionica pod nazivom „Vina Meridiane Slavonice – ponos našega kraja“, koju vodi prof. Marija Vukelić. Tijekom radionice, prijavljeni sudionici imat će priliku kušati pet vina pet vinara, i tako upoznati vinogorje kroz osobnu priču čaše.
Službeno otvorenje manifestacije zakazano je za 17:30 sati, a prava čarolija u vinogradu započinje u 18:00 sati kada nastupa glazbeni sastav INTERMEZZO, donoseći glazbeni ugođaj savršen za tople večernje sate.
Uhvatite trenutak – i osvojite nagradu!
Ljubitelji fotografije i zalazaka sunca doći će na svoje u foto natječaju koji traje od 19:00 do 20:00 sati. Zadatak je jednostavan: zabilježiti najljepši trenutak zalaska sunca u vinogradu, bilo da se u kadru nađe čaša vina, osmijeh, glazbenik ili zlatna vinogradarska panorama. Fotografije se objavljuju javno na Facebook profilu uz oznaku #zalazakMS2025, a najljepša među njima postat će naslovna fotografija Facebook stranice Meridiana Slavonica tijekom idućih mjesec dana, uz prigodnu nagradu organizatora.
Ova promocija nije sponzorirana, odobrena niti administrirana od strane Facebooka.
Gdje se nalazi Meridiana Slavonica?
Područje TZ Meridiana Slavonica obuhvaća brežuljkasti krajolik na obroncima Dilj gore, gdje vinova loza uspijeva zahvaljujući iznimnim mikroklimatskim uvjetima. Ovdje nastaju vina s karakterom, a zalasci sunca nose posebnu čar – onu koju ne možete opisati, već samo doživjeti.
Za prijave na radionicu (do 9. lipnja u 12:00h) i dodatne informacije, kontaktirajte: info@tzms.com.hr.

27. Susreti prijateljstva
2025-06-13 18:00 - 23:30 | Drenje, Drenje, Drenje, Hrvatska, 31400, Croatia (Local Name: Hrvatska)
Općina Drenje i ove godine s ponosom organizira 27. Susrete prijateljstva, trodnevnu manifestaciju koja se tradicionalno održava s ciljem okupljanja mještana, udruga i gostiju kroz bogat kulturno-umjetnički, sportski i glazbeni program. Manifestacija će se održati od 13. do 15. lipnja 2025. godine, a posjetiteljima nudi raznovrstan sadržaj za sve uzraste.
Petak (13. lipnja)
Prvi dan započinje u 18:00 sati nogometnom utakmicom između NK “Velebit” Potnjani i NK “Slavonac” Preslatinci, čime će se na sportskom terenu otvoriti susreti.
U 20:00 sati slijedi svečani godišnji koncert KUD-a “Drenjanci” Drenje, čime će se prisutni podsjetiti na bogatstvo domaće tradicije i narodnog stvaralaštva.
Večer će završiti uz Grega Band, koji će zabavljati publiku od 21:00 sat nadalje.
